Marjorie Taylor Greene

Marjorie Taylor Greene (s. 27. toukokuuta 1974 Milledgeville, Georgia, Yhdysvallat) on yhdysvaltalainen poliitikko, joka on edustanut Georgian osavaltion neljättätoista vaalipiiriä Yhdysvaltain edustajainhuoneessa tammikuusta 2021.

Greene eroaa edustajainhuoneesta, ja ero astuu voimaan 5. tammikuuta 2026, eikä hän ole ehdokkaana vuoden 2026 vaaleissa.Inka Haukka, Trumpia vastaan kääntynyt Marjorie Taylor Greene jättää kongressin, Yle.fi uutiset 22.11.2025, viitattu 22.11.2025Stephen Fowler, After break with Trump, Marjorie Taylor Greene will resign, Npr.org 22.11.2025, viitattu 22.11.2025 

Greene on tullut tunnetuksi äärioikeistolaisten salaliittoteorioiden tukijana. Hän on väittänyt Yhdysvaltain kongressitalon valtauksen, Floridan koulusurman ja syyskuun 11. päivän terrori-iskujen kaltaisia tapahtumia lavastetuiksi tai osittain lavastetuiksi, kiistänyt Donald Trumpin vaalitappion vuoden 2020 presidentinvaaleissa, verrannut demokraattipuoluetta natseihin ja republikaanipuoluetta juutalaisiin ja vaati Joe Bidenin viraltapanoa päivä tämän virkaanastumisen jälkeen.

Demokraattien hallitsema edustajainhuone erotti Greenen valiokuntapaikoistaan opetus- ja budjettivaliokunnissa 4. helmikuuta 2021. Myös 11 republikaania äänesti erottamisen puolesta. Republikaanipuolue oli aiemmin päättänyt olla rankaisematta Greeneä tämän puheista.

Alkuvuodesta 2022 Twitter esti Greenen pysyvästi palvelusta.

Helmikuussa 2025 Greenen miesystävä, toimittaja äärioikeistolaisen Real America’s Voice News -mediayrityksen Valkoisen talon -kirjeenvaihtaja Brian Glenn herätti huomiota pilkkaamalla Ukrainan presidentti Volodymyr Zelenskyiä tämän asuvalinnasta Valkoisessa talossa.

 Katso myös 
 QAnon, Greenen kannattama salaliittoteoria

 Lähteet 

 Aiheesta muualla 

 Marjorie Taylor Greene Gab-sivustolla 

Luokka:Yhdysvaltalaiset salaliittoteoreetikot
Luokka:Yhdysvaltain edustajainhuoneen jäsenet
Luokka:Yhdysvaltalaiset republikaanipoliitikot
Luokka:Vuonna 1974 syntyneet
Luokka:Elävät henkilöt